Irina Begu, locul 126 WTA şi favorită 4, s-a calificat, sâmbătă, în finala turneului Megasaray Hotels Open din Antalya, de categorie WTA 125 şi dotat cu premii de 115.000 de dolari.
Begu a trecut în semifinale de sportiva japoneză Moyuka Uchijima, locul 151 mondial, scor 7-5, 6-2.
Meciul a durat două ore şi un minut.
În finală, Begu va evolua cu sportiva spaniolă Jessica Bouzas Maneiro, locul 127 mondial şi cap de serie 5.
Accederea în finală în Antalya este recompensată cu 8.000 de dolari şi 81 de puncte WTA.